А. Шлюбскі. «Крашаніна (набіванка)» (рэцэнзія)
А. Шлюбскі. „Крашаніна (набіванка)“. Пал рэдакцыяй М. Касьпяровіча. Вітабск, 1926 г. 13×17, балон 32. Адбіта ў ліку 1000 экз.

Набіванка пачынае што раз больш цікавіць мастакоў і гісторыкаў. Пасьля кніжыцы, І. П. Фурмана „Крашаніна“, выйшла ў сьвет другая кніжыца ўважнага дасьледчыка крывічанскай мінуўшчыны А. Шлюбскага. Кніжыца І. П. Фурмана большую ўвагу, пры апісаньні набіванак, зьвяртала на мастацкую старану ў ушчэрб краёвай гісторыі. Праца А. Шлюбскага ёсьць ужо досьлед гэтай галіны мастацтва на , крывічанскім грунце. Дзеля гэтага, не глядзя на больш скромны выгляд кніжыцы, ў параўнаньні з першай, яна заслуговуе бязьмерна большай увагі, зьяўляецца запраўды цэнным укладам у крывічанскую гісторапісь. Астаецца пажадаць толькі каб паважаны аўтор больш пасьвяціў сваей увагі данаму пытаньню і даў больш вычэрпуючую монографію як са стараны тэксту, так і са стараны рысунковай. Прычым для поўнага паняцьця аб набіванках патрэбны колёровыя адбіткі рысункаў.

Крытыка Вацлава Ластоўскага
Гісторыя Беларусі
Творы 1926 года